REPUBLIKA SRBIJA

NARODNA SKUPŠTINA

Odbor za rad, socijalna pitanja,

društvenu uključenost i smanjenje siromaštva

17 Broj: 06-2/25-24

5. april 2024. godine

B e o g r a d

Z A P I S N I K

 PRVE SEDNICE ODBORAZA RAD, SOCIJALNA PITANjA,

DRUŠTVENU UKLjUČENOST I SMANjENjE SIROMAŠTVA,

ODRŽANE 2. APRILA 2024. GODINE

 Sednica je počela u 15, 01 časova.

 Sednicu je, u skladu sa članom 25. stav 1. Poslovnika Narodne skupštine, sazvala Ana Brnabić, predsednik Narodne skupštine.

 U skladu sa članom 25. stav 2. Poslovnika Narodne skupštine, sednici je, do izbora predsednika Odbora, predsedavao narodni poslanik Hadži Milorad Stošić, najstariji član Odbora.

Sednici su prisustvovali članovi Odbora: Dejan Ristić, Tatjana Nikolić, Sanja Milošević, Miodrag Linta, Danijela Vujičić, Ivan Antić, Dragana Lukić, Dragana Radinović, Svetlana Milijić, Marko Milošević, Jelena Pavlović, Irena Živković, Natalija Stojmenović i Zoran Stojanović, kao i zamenik člana Odbora: Nenad Milojičić (Borislav Novaković, član).

Sednici nije prisustvovao član Odbora Dragana Rašić, kao ni njen zamenik člana Odbora.

Predsedavajući je konstatovao da su ispunjeni uslovi potrebni za rad i odlučivanje i ujedno je obavestio da Prvu sednicu Odbora saziva predsednik Narodne skupštine, shodno članu 25. stav 1. Poslovnika Narodne skupštine, a da do izbora predsednika Odbora, Prvoj sednici predsedava najstariji prisutan član Odbora, na osnovu člana 25. stav 2. Poslovnika Narodne skupštine. Takođe, ukazao je da Odbor na Prvoj sednici bira iz reda svojih članova, predsednika i zamenika predsednika Odbora.

Za ovu sednicu određen je sledeći

D n e v n i r e d :

1. Izbor predsednika Odbora;
2. Izbor zamenika predsednika Odbora.

**Prva tačka dnevnog reda** – Izbor predsednika Odbora

Predsedavajući je zamolio članove Odbor da daju svoj predlog za predsednika Odbora.

Narodni poslanik Danijela Vujičić, član Odbora je predložila i ujedno iznela detaljno obrazloženje da za predsednika Odbora bude izabran narodni poslanik Hadži Milorad Stošić.

Odbor je većinom glasova (12 „za“, jedan protiv, uzdržanih nije bilo) izabrao narodnog poslanika Hadži Milorada Stošića za predsednika Odbora za rad, socijalna pitanja, društvenu uključenost i smanjenje siromaštva.

**Druga tačka dnevnog reda** – Izbor zamenika predsednika Odbora

Narodni poslanik Hadži Milorad Stošić, predsednik Odbora se zahvalio na ukazanom poverenju i poželeo uspešan rad Odboru. Predsednik Odbora je predložio i ujedno izneo detaljno obrazloženje da za zamenika predsednika Odbora bude izabrana narodni poslanik Svetlana Milijić.

Narodni poslanik Danijela Vujičić, član Odbora se složila sa već iznetim predlogom, i ujedno dodatno obrazložila predlog za zamenika predsednika Odbora.

Odbor je većinom glasova (11 „za“, jedan nije glasao, uzdržanih nije bilo) izabrao narodnog poslanika Svetlanu Milijić za zamenika predsednika Odbora za rad, socijalna pitanja, društvenu uključenost i smanjenje siromaštva.

Narodni poslanik Svetlana Milijić, zamenik predsednika Odbora se zahvalila na ukazanom poverenju i istakla da joj je velika čast što je izabrana za zamenika predsednika Odbora, ukazujući da očekuje da će rad Odbora, u narednom periodu, biti konstruktivan.

Na kraju sednice, predsednik Odbora se osvrnuo na to da se već duži vremenski period, lično, bavi pitanjima iz domena socijalne politike gde je ujedno i predstavio svoje postignute i zavidne rezultate u toj oblasti. Mišljenja je da rad Odbora treba da ima humanu dimenziju i pozvao sve članove Odbora da se dodatno posvete licima kojima je potrebna socijalna podrška i pomoć.

Sednica je završena u 15, 13 časova.

 SEKRETAR ODBORA PREDSEDNIK ODBORA

 Jelena Đorić Hadži Milorad Stošić